Supra Mahumapelo, oudpremier van Noordwes, het Vrydag ’n ordentlike pak slae in die Johannesburgse hooggeregshof gekry.
In ’n verpletterende uitspraak het regter Seun Moshidi hom behoorlik uitgetrap en gesê dat sy dringende aansoek om die ANC se nasionale uitvoerende komitee se besluit nietig te laat verklaar dat die provinsiale leierskap moet ontbind, “ ’n misbruik van die regstelsel” is.
“Ek is nie oortuig dat hierdie saak dringende ingryping deur die hof verdien nie,” het die regter gesê.
Die ANC se regsraadgewer, Krish Naidoo, het buite die hof gesê die oudpremier behoort sy standpunt te heroorweeg.
Dit is onder meer dat sy naam, die naam van die premierskantoor en die regerende party se naam deur die modder gesleep word.
Die ANC het die hofuitspraak verwelkom en gesê dat dit bevestig wat hulle reeds vir ’n geruime tyd sê – dat die saak ’n politieke aangeleentheid is wat nie in die howe hoort nie.
“Ons doen ’n beroep op hierdie lede, selfs in hierdie laat uur, om van die die regspad af te stap en hulself aan interne prosesse van die party te onderwerp,” het Magashule gesê.